S-465/2016

Mál þetta sem dómtekið var 28. júní sl., er höfðað með ákæru útgefinni af lögreglustjóranum á höfuðborgarsvæðinu þann 22. júní 2016 á hendur Þ-kk-þgf D-x-x J-kk-þgf, [..., ..., ...], fyrir eftirtalin hegningar- fíkniefna- og umferðarlagabrot, framin á árinu 2016 nema annað sé tekið fram:

I.

Þjófnaði, með því að hafa:

...

1. laugardaginn 5. mars 2016, í félagi við annan aðila, brotist inn í sumarbústaðinn Veröld við Hafravatnsveg í Mosfellsbæ, með því að brjóta rúðu í opnanlegu gluggafagi vinstra megin við svalahurð á suðvestur hlið hússins og stolið þaðan sjónvarpi, útvarpsmagnara, litum gítarmagnara í tösku, Yamaha 12 strengja kassagítar og mandólíni

Mál nr. 007-2016-12545

...

2. föstudaginn 18. mars 2016, í félagi við annan aðila, farið inn í vöruhús Ormsson, Keilugranda 1, með því að spenna upp útidyrahurð og stolið þaðan fartölvu og kassa með fataskáp.

Mál nr. 007-2016-15280

...

3. föstudaginn 18. mars í félagi við annan aðila, farið inn í nýbyggingu við Lindargötu 28 í Reykjavík og stolið þaðan verkfærum, borvélum, hæðakíki, sverðsög og níu helluborðum samtals að verðmæti 1.810.000 kr.

Mál nr. 007-2016-15184

...

4. föstudaginn 20. apríl 2016, í félagi við annan aðila, farið inn í húsnæði 365 að Skaftahlíð 24 í Reykjavík og stolið þaðan tveimur tölvum af gerðinni Apple iMAc.

Mál nr. 007-2016-28795

....

Eru brot þessi talin varða við 244. gr. almennra hegningarlaga nr. 19/1940.

II.

Umferðarlagabrot, með því að hafa:

....

1. í sama skipti og greinir í ákærulið nr. 3 í kafla I ekið bifreiðinni DD-P69 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 265 ng/ml af MDMA og 15 mg/ml af metýlfenídat) vestur Lindargötu uns lögregla söðvaði aksturinn skömmu síðar.

Mál nr. 007-2016-15184

....

Eru brot þessi talin varða við 1. sbr. 2. mgr. 45. gr. a. og 1. mgr. 48. gr. sbr. mgr. 100. gr. umferðarlaga nr. 50/1987, sbr. 5. gr. laga nr. 66/2006.

III.

1. Nytjastuld, með því að hafa:

... í félagi við annan aðila, miðvikudaginn 2. mars 2016, í heimildarleysi tekið bifreiðina NJ-082 þar sem hún stóð mannlaus við Logafold 15 í Reykjavík og ekið henni að Bæjarflöt í Reykjavík og með því að hafa í heimildarleysi notað sömu bifreið og ekið henni um ýmsar götur í Mosfellsbæ og á umferðarmerki uns akstur stöðvaðist við Álfahlíð í Mosfellsbæ.

Mál nr. 007-2016-12079/11744

Er þetta talið varða við 259. gr. laga nr. 19/1940.

2. Fyrir nytjastuld og umferðarlagabrot, með því að hafa:

... laugardaginn 16. apríl 2016, í heimildarleysi, ekið bifreiðinni DB-789 austur Vífilsstaðaveg við Garðatorg í Garðabæ sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 85 ng/ml af amfetamín og 1,1 ng/ml af tetrahýdrókannabínól) uns lögregla stöðvaði aksturinn skömmu síðar. Bifreiðinni hafið verið stolið úr bifreiðastæði við Kirkjuteig í Reykjavík föstudaginn 15. apríl 2016.

Mál nr. 007-2016-21221

Er þetta talið varða við 1. mgr. 259. gr. laga nr. 19/1940 og 1. sbr. 2. mgr. 45. gr. a. og 48. gr., allt sbr. 1. mgr. 100. gr. laga nr. 50/1987 sbr. 5. gr. laga nr. 66/2006.

3. Nytjastuld og þjófnað, með því að hafa:

... mánudaginn 16. maí í heimildarleysi tekið bifreiðina UJ-550 þar sem hún stóð á bifreiðastæði við Krónuna Hamraborg og ekið henni að Eyjabakka 30 í Reykjavík, rótað á kaffistofu starfsmanna Krónunnar og stolið þaðan lyklakippu sem á voru lyklar af bifreiðinni UP-968 og stolið úr bifreiðinni Ray Ban sólgleraugum.

Mál nr. 007-2016-27869

Er þetta talið varða við 244. og 259. gr. laga 19/1940.

VI.

Fíkniefnalagabrot, með því að hafa:

... í sama skipti og greinir í 2. tl. III. kafla ákærunnar, haft í vörslum sínum 1 gramm af kannabislaufi sem lögregla fann við leit í buxnavasa.

Mál nr. 007-2016-21221

Er þetta talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar og jafnframt að framangreind fíkniefni verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1992. Hann á að baki sakaferil. Frá árinu 2009 hefur hann 9 sinnum verið dæmdur fyrir brot gegn almennum hegningarlögum, umferðarlögum og lögum um ávana- og fíkniefni. Tveir síðustu dómarnir eru frá árinu 2015 en hann var með dómi héraðsdóms 11. mars það ár dæmdur í 4 mánaða fangelsi fyrir brot gegn umferðarlögum, lögum um ávana- og fíkniefni og almennum hegningarlögum. Loks var hann með dómi héraðsdóms 28. apríl 2015 dæmdur í 6 mánaða fangelsi fyrir brot gegn sömu lögum. Brot ákærða samkvæmt II. kafla ákæru eru hegningarauki. Að öðru leyti eru brotin ítrekun. Ber að ákvarða refsingu með hliðsjón af 78. gr. laga nr. 19/1940 og 77. gr. laganna. Með hliðsjón af því og greiðlegri játningu ákærða er refsing hans hæfilega ákveðin fangelsi í 16 mánuði. Frá refsingu dregst óslitið gæsluvarðhald ákærða frá 22. maí 2016.

Upptækt skal gert til ríkissjóðs 1 gramm af kannabislaufum sem lögregla lagði hald á við rannsókn málsins

Ákærði skal sviptur ökurétti ævilangt.

Ákærði greiði sakarkostnað þar með talda málsvarnarþóknun skipaðs verjanda síns sem í dómsorði greinir.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðar-saksóknari.

D ó m s o r ð :

Ákærði, Þ-kk-nf D-kk-nf J-kk-nf, sæti fangelsi í 16 mánuði. Frá refsingu dregst óslitið gæsluvarðhald ákærða frá 22. maí 2016.

Ákærði skal sviptur ökurétti ævilangt.

Upptækt skal gert til ríkissjóðs 1 gramm af kannabislaufum sem lögregla lagði hald á við rannsókn málsins.

Ákærði greiði 794.978 krónur í sakarkostnað, þar með talda málsvarnarþóknun skipaðs verjanda síns, S-kk-ef K-kk-ef K-kk-ef hæstaréttarlögmanns, 524.280 krónur.

S-kk-nf S-kk-nf